
Concello de Sober

CONVOCATORIA PÚBLICA DE SUBVENCIÓNS DO CONCELLO DE SOBER A ASOCIACIÓNS CULTURAIS E ENTIDADES SEN ÁNIMO DE LUCRO PARA FOMENTAR ACTIVIDADES CULTURAIS NO ANO 2026.
1.–OBXECTO, FINALIDADE E FINANCIAMENTO DAS SUBVENCIÓNS. 
A presente convocatoria ten por obxecto o establecemento de axudas económicas para que os seus destinatarios realicen as actividades seguintes: homenaxes, exposicións, publicacións, concursos, certames, mostras, excursións culturais, eventos musicais, eventos deportivos, encontros, conferencias, estudios…. que pretendan a conservación, promoción e divulgación dos valores culturais.
O gasto derivado das subvencións quedará limitado polo crédito existente  na mesma por importe de 2.000,00 euros para actividades culturais 
Serán actividades subvencionables, ao abeiro das presentes bases, aquelas levadas a cabo no período comprendido entre o 1 de xaneiro e o 31 de decembro. 
2.–BENEFICIARIOS. 
Poderán ser beneficiarios das subvencións previstas nas presentes bases as persoas ou entidades, públicas ou privadas xurídicamente constituídas, así coma as agrupacións de persoas físicas e xurídicas sen personalidade xurídica constituídas para a consecución dos fins sinalados coma subvencionables, e que cumpran as seguintes condicións: 
– Carecer de fins de lucro. 
– Desenvolver as súas actividades no termo municipal de Sober.
– Non ter pendente de xustificar ningunha subvención concedida polo Concello de Sober.
– Non estar incursas en ningunha das causas de incompatibilidade ou prohibición das mencionadas no artigo 13 da LXS. 
Ademais, salvo no caso das agrupacións sen personalidade xurídica, será requisito para a concesión da subvención, estar inscritas no Rexistro Municipal de Asociacións do Concello de Sober.
 3.–PROCEDEMENTO DE SOLICITUDE. 
4.1 PRAZO: As solicitudes deberán presentarse ata o 15 de outubro.
4.2. LUGAR: Departamento de Cultura do Concello de Sober en horario de 9:00 a 14:00 de luns a venres ou a través da sede electrónica do Concello de Sober (concellodesober.sedelectronica.gal).
4.3 DOCUMENTACIÓN QUE SE DEBERÁ XUNTAR:
[bookmark: _GoBack]1) Solicitude, segundo modelo normalizado dispoñible na sede electrónica do concello, asinada dixitalmente polo presidente da Entidade ou por quen teña conferida a delegación. En dita solicitude será preciso incluír o programa detallado da actividade ou servizo para o que se solicita a subvención, así coma o orzamento desglosado da actividade a realizar ou xa realizada. A solicitude de subvención non poderá superar o 80% do orzamento de gastos previsto ou realizado. 
2) No caso de agrupacións sen personalidade xurídica (como as comisións de festas), a solicitude de subvención deberá ser presentada telemáticamente e asinada dixitalmente por unha persoa física nomeada polos membros da mesma. Para a comprobación deste extremo esixirase acompañar a solicitude de copia compulsada da acta constitutiva da agrupación, subscrita por todos os seus integrantes, onde se autorice á persoa que insta a axuda a cumprimentar os seus trámites, a percibir as cantidades concedidas coma subvención e a xustificar a mesma. Ademais, deberán constar os compromisos de execución asumidos por cada un dos membros, e copia dos DNI de cada un deles. 
3) Declaración de se lles foi concedida algunha outra subvención para a mesma actividade, procedente de calquera Administración ou ente público ou privado, obrigándose a comunicar aquelas concedidas con data posterior á presentación da solicitude. 
4) CIF da entidade (excepto para o caso de agrupacións sen personalidade xurídica). 
5) Declaración responsable de non estar a Asociación incursa en ningunha das causas que determina o artigo 13.2 da LXS. 
6) Declaración responsable de que a Asociación se atopa ao corrente das súas obrigas tributarias coa Administración Estatal, Autonómica e Local e coa Seguridade Social, en cumprimento do disposto no artigo 24 do RD 887/2006 de 21 de xullo, ou autorización para a súa obtención por parte do concello, de ser o caso. 
No suposto de que a unidade xestora detecte calquera deficiencia na documentación presentada realizarase requirimento de enmenda ao solicitante dispoñendo este de 5 días naturais para aceptar a notificación e 10 días laborais desde a dita aceptación para a corrección das deficiencias obxecto de requirimento. 

4.- PROCEDEMENTO 
O órgano competente para a concesión das axudas será a Alcaldía, previo informe da Intervención municipal. 

O acordo de concesión ou denegación será motivado, quedando constancia no expediente dos fundamentos da resolución que se adopte. As axudas concedidas publicaranse no prazo máximo de un mes, a contar dende a finalización do prazo de presentación de solicitudes e en todo caso antes do 31 de decembro, e publicaranse no taboleiro de anuncios do concello.

A achega máxima que poderá percibir cada beneficiario por conta desta convocatoria é de 300 €.

A modificación de calquera das circunstancias que se tiveran en conta para a concesión das mesmas, que deberá ser posta en coñecemento do concello, poderá dar lugar á modificación da resolución. 

5.- XUSTIFICACIÓN E PAGAMENTO 

O pagamento destas axudas realizarase mediante transferencia bancaria, tras a súa xustificación por medio da presentación de facturas orixinais. 
O prazo máximo de xustificación será ate o 15 de novembro.


6 . DISPOSICIÓN ADICIONAL PRIMEIRA.
Para todas, as cuestións non previstas nas presentes bases será de aplicación o establecido na Lei 38/2003, de 17 de novembro, Xeral de Subvencións, e o seu regulamento de desenvolvemento, e na Lei 9/2007, de 13 de xuño, de Subvencións de Galicia e o seu regulamento de desenvolvemento.
7. DISPOSICIÓN FINAL.
As presentes axudas concederanse ate o límite do crédito orzamentaria previsto para este finalidade na aplicación 338.489
No caso de que a contía das achegas solicitadas supere o importe do antedito crédito orzamentario, ordenaranse as solicitudes presentadas por estrito orde de presentación da solicitude.
Sober, 23 de setembro de 2026. Asinado. Luis Fernández Guitián, Alcalde-Presidente.

